
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2012 M. GEGUŽĖS 31 D. SPRENDIMO NR. T-235 „DĖL MOKINIŲ SKAIČIAUS IR MOKESČIŲ UŽ MOKSLĄ BEI INSTRUMENTŲ NUOMĄ NUSTATYMO ŠAKIŲ RAJONO MENO MOKYKLOJE“ DALINIO PAKEITIMO

2014 m. spalio 23 d. Nr. T-312
Šakiai


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, rajono savivaldybės taryba nusprendžia: 


1. Pakeisti iš dalies rajono savivaldybės tarybos 2012 m. gegužės 31 d. sprendimo Nr. T-235 „Dėl mokinių skaičiaus ir mokesčių už mokslą bei instrumentų nuomą nustatymo Šakių rajono meno mokykloje“ 2 punktą ir išdėstyti jį nauja redakcija:



„2. Nustatyti mokesčius už mokslą ir instrumentų nuomą Šakių rajono meno mokykloje:


2.1. pasirinkusiems vieną ugdymo programą dailės, muzikos ar choreografijos skyriuje - 40 litų (11,58 euro) per mėnesį;


2.2. pasirinkusiems dvi ugdymo programas muzikos skyriuje - 60 litų (17,38 euro) per mėnesį;


2.3. pasirinkusiems ugdymo programas muzikos ir dailės, muzikos ir choreografijos ar dailės ir choreografijos skyriuose - 80 litų (23,17 euro) per mėnesį;


2.4. nuomojantiems instrumentą iš mokyklos – 10 litų (2,90 euro) per mėnesį.“


2. Nustatyti, kad kaina eurais įsigalioja nuo euro įvedimo Lietuvos Respublikoje dienos.

Savivaldybės meras




Juozas Bertašius

